इस बात में कोई शक नहीं है कि यूपी में भीम आर्मी जैसे बिल्कुल नए संगठन ने बड़ी जल्दी ही पॉपुलैरिटी हासिल की है. बीएसपी की चुनावी हार के बाद इस संगठन को दलित समुदाय ने हाथोंहाथ लिया है. पिछले साल मई में हुए दलित-ठाकुरों के झगड़े और उसके बाद पिछले 2 अप्रैल को हुए दलित आंदोलन के बाद इस संगठन का नाम तेजी से ऊपर उठा है. भीम आर्मी के नेताओं को चुन-चुनकर जेलों के भीतर ठूंसा गया है. लेकिन इन सबने दलितों के भीतर उनके लिए एक सहानुभूति ही पैदा की है. एक संदेश जो निकलकर सामने आ रहा है वो है कि ये लोग सिस्टम से टकराने का नतीजा भुगत रहे हैं.